《雪夜听抱光弹涂山古操》
清代·李锴

玉轸高縆冰蚕丝，成连能事君庶几。神明内肃气息微，灯青雪白情远移。

渊渊勤德古响稽，玄圭绣服灵依稀。龙蛇蛰伏江汉回，侧身南望长嗟咨。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。